Papa Nikolasi I au Nikolasi Mkuu (takriban 820 – 13 Novemba 867) alikuwa Papa kuanzia tarehe 24 Aprili 858 hadi kifo chake. Alitokea Roma, Lazio, Italia. Alimfuata Papa Benedikto III akafuatwa na Papa Adriano II. Anakumbukwa kwa kuimarisha mamlaka ya Papa wa Roma, akichangia ustawi wa cheo hicho, hasa katika Ulaya Magharibi. Alisisitiza kuwa mamlaka hiyo iko juu ya watawala pia katika masuala ya imani na maadili. Alikataa kutangaza ubatili wa ndoa ya mfalme Lothari II wa Lotharingia na mke wake, ingawa mfalme aliudai ili kumuoa Waldrada, mtaguso fulani uliukubali na jeshi la Wafaranki lilizingira Roma. Mahusiano na Dola la Roma Mashariki yaliharibika kwa sababu aliunga mkono Patriarki Ignas wa Konstantinopoli aliyekuwa ameondolewa madarakani ili kumpisha Fosyo. Tangu kale anaheshimiwa na Kanisa Katoliki kama mtakatifu. Sikukuu yake ni tarehe 13 Novemba. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Orodha ya Mapapa Opera Omnia katika Patrologia Latina ya Migne pamoja na faharasa https://www.vatican.va/content/vatican/en/holy-father.index.html#holy-father https://www.vatican.va/content/vatican/en/holy-father.index.html#holy-father Martyrologium Romanum Papa Nikolasi I katika Kamusi Elezo ya Kikatoliki